सुष्मालाई शिरीष फाउन्डेसनको साथ
युवा उदयमान बक्सिङ खेलाडी सुष्मा तामाङले कम्तीमा एक वर्षका लागि त्यस्तो भरोसा र आड पाएकी छन्, जसमा टिकेर उनले आफ्नो खेल जीवनलाई अगाडि बढाउन सक्नेछिन् । उनले आइतबार शिरीष फाउन्डेसनसँग एक वर्षको प्रायोजन अनुबन्ध गरेका छन्, जसअनुसार फाउन्डेसनले सुष्मालाई प्रतियोगितामा सहभागी हुँदा आवश्यक खेल पोसाक उपलब्ध गराउनेछ ।
काठमाडौँ — युवा उदयमान बक्सिङ खेलाडी सुष्मा तामाङले कम्तीमा एक वर्षका लागि त्यस्तो भरोसा र आड पाएकी छन्, जसमा टिकेर उनले आफ्नो खेल जीवनलाई अगाडि बढाउन सक्नेछिन् । उनले आइतबार शिरीष फाउन्डेसनसँग एक वर्षको प्रायोजन अनुबन्ध गरेका छन्, जसअनुसार फाउन्डेसनले सुष्मालाई प्रतियोगितामा सहभागी हुँदा आवश्यक खेल पोसाक उपलब्ध गराउनेछ ।यस्तै फाउन्डेसनले प्रशिक्षण तथा प्रतियोगिताको दौरान घाइते भएको अवस्थामा अन्य तेस्रो पक्ष वा अस्पतालसँग सम्झौता गरी उपचारको व्यवस्था मिलाउनेछ । त्यति मात्र होइन, हौसलाका लागि महिनाको १५ हजार रुपैयाँ पनि उपलब्ध गराउनेछ । सम्झौतामा शिरीष फाउन्डेसनका कोषाध्यक्ष सपना गुरुङ र खेलाडी सुष्माले हस्ताक्षर गर्दै आदानप्रदान गरे ।शिरीष फाउन्डेसनले प्रायोजन गरेको सुष्मा दोस्रो खेलाडी हुन् । यसअघि फाउन्डेसनले उसुकी निमा घर्तीमगरलाई प्रायोजन गरेको थियो । फाउन्डेसनले अन्तर्राष्ट्रिय प्रतियोगितामा सहभागी हुन जाँदा सुष्मालाई आवश्यक खेल सामग्री उपलब्ध गराउनेछ । उत्कृष्ट खेल प्रदर्शन गरेमा पुरस्कारको व्यवस्थासँगै सम्झौता नवीकरण पनि गर्नेछ ।कार्यक्रमको अवसरमा सुष्मालाई खेल सामग्रीसमेत हस्तान्तरण गरिएको थियो । सुष्मालाई निमाले खेल सामग्री हस्तान्तरण गरिन् । निमालाई पनि सुष्माले उपहार प्रदान गरिन् । प्रतिभाशाली २० वर्षीया सुष्माले नक्साल बक्सिङ क्लबबाट यो खेल सिकेकी थिइन् र उनलाई भविष्यमा अन्तर्राष्ट्रियस्तरमा उम्दा प्रदर्शन गर्न सक्ने खेलाडी मानिएको छ ।